《知郡前日见过顾念雨霪不止盖苗而未穟频雨者嘉生之祥也继此真可以止矣因赋二篇拜呈 其二》
宋代·员兴宗

欲堕之雨天垂垂，三山容态无定姿。陇边风回香作饵，头上云黑疑催诗。

粘壁蜗牛心得计，沸天蚊豹口何施。请占锦绣纹开后，勿把琉璃钟自持。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。